สังคมข่าวหุ้น
ดัชนีหุ้นไทยปิดตลาด 1,679.68 จุด ลดลง 25.14 จุด มูลค่าซื้อขาย 51,882 ล้านบาท ถือว่าดัชนีปิดต่ำสุดรอบเกือบ 9 เดือน นับจากระดับปิด 1,673.16 จุด เมื่อวันที่ 29 ก.ย. 2560 ที่ผ่านมา กลยุทธ์การลงทุนช่วงนี้คงต้องเน้นที่ Domestic Plays เพื่อหลบภัยชั่วคราว แนวโน้มวันนี้จับตาแนวรับ 1,675 จุด แนวต้าน 1,700 จุด...
18 มิ.ย. 2561

เล็กเซียวหงส์
*…ดัชนีหุ้นไทยปิดตลาด 1,679.68 จุด ลดลง 25.14 จุด มูลค่าซื้อขาย 51,882 ล้านบาท ถือว่าดัชนีปิดต่ำสุดรอบเกือบ 9 เดือน นับจากระดับปิด 1,673.16 จุด เมื่อวันที่ 29 ก.ย. 2560 ที่ผ่านมา กลยุทธ์การลงทุนช่วงนี้คงต้องเน้นที่ Domestic Plays เพื่อหลบภัยชั่วคราว แนวโน้มวันนี้จับตาแนวรับ 1,675 จุด แนวต้าน 1,700 จุด…
*…ADVANC ถือเป็น 1 ใน 308 หุ้น ที่วานนี้ (18 มิ.ย.) บวกสวนตลาดได้ มีประเด็นน่าสนใจตรงที่หากมติ กสทช. “ยกเลิกมาตรการเยียวยา” ลูกค้าคลื่น 1800 MHz ของ DTAC หมดสัญญาเดือนกันยายนนี้ ต้องถือว่าเข้าทางปืน ADVANC ทันที เพราะว่า DTAC ไม่มีทางเลือกอื่น นอกเสียจากว่าต้องมาขอโรมมิ่งคลื่น 900 MHz เพื่อให้บริการลูกค้า 2G ที่ว่ากันว่าเหลืออยู่ประมาณ 4.7 แสนเลขหมาย ในเชิงตัวเลขค่าโรมมิ่งอาจไม่มากจนมีนัยสำคัญต่องบการเงิน ADVANC แต่ว่าในเชิงการตลาด นั่นอาจทำให้ลูกค้า DTAC มีโอกาสกลายเป็นลูกค้า ADVANC ได้เช่นกัน…
*…GLOW กำลังฝุ่นตลบเรื่องราคาหุ้นที่ GPSC ซื้อจากผู้ถือหุ้นใหญ่ราคาเท่าไหร่กันแน่.!? โบรกเกอร์บางแห่งโลกสวยให้ราคาพื้นฐานสูงลิ่ว 104 บาท แต่บางแห่งให้ต่ำกว่า 80 บาท เลยไม่รู้เท่าไหร่กันแน่..แต่ว่ากันตามเนื้อผ้าขายบิ๊กล็อต 69.11% แบบนี้ มันต้องมีส่วนลดให้จุใจเช่นกัน..!? แต่เมื่อเหลือบไปดูมูลค่าทางบัญชี (Book Value) ที่ระดับ 35.54 บาท ลองตั้งสมมติฐานราคาขาย 2 เท่าของมูลค่าทางบัญชี ตามราคาเฉลี่ยที่หลายดีลนิยมใช้กัน ราคาซื้อขายจะอยู่ที่ระดับ 70-72 บาท เท่านั้นเอง..ใครติดหรือคิดจะไล่ราคาพึงระวังความเสี่ยงเอาไว้ด้วย..ประเดี๋ยวจะ “ติดดอยคอยเก็บเห็ด” เอาได้นะ.!?…
*…TTCL คว้างานใหม่และใหญ่ “ก่อสร้างโรงงานปิโตรเคมี” ภายใต้ชื่อโครงการ MOCD2 Project ของบริษัท มาบตาพุดโอเลฟินส์ จำกัด จังหวัดระยอง มูลค่า 140-150 ล้านเหรียญสหรัฐ หรือประมาณ 4,480-4,800 ล้านบาท ดูจากมูลค่าระดับนี้ น่าจะทำให้หุ้น TTCL พอมีสีสันได้หลายวันเลยทีเดียว….
*…PTT บอร์ดมีมติทบทวนแผนการลงทุนและอนุมัติให้ปรับลดแผนการลงทุนปี 2561 จาก 246,613 ล้านบาท เป็น 221,294 ล้านบาท ส่วนใหญ่เป็นการปรับลดแผนการลงทุนธุรกิจน้ำมันและธุรกิจท่อส่งก๊าซธรรมชาติ เพื่อให้การจัดทำงบประมาณเป็นไปอย่างมีประสิทธิภาพ สอดคล้องกับสถานการณ์ที่เปลี่ยนไป..นี่หมายถึง ปตท.กำลังสะสม “กระสุนเงินทุน” ไว้เพื่อการลงทุนธุรกิจที่เกี่ยวข้องกับรถยนต์ EV ใช่ไหมคร๊าบเนี่ย.!?…
*…ปิดท้ายพบกับข่าวหุ้นเจาะตลาด ผ่านสถานีโทรทัศน์สปริงนิวส์ดิจิทัลช่อง 19 เวลา 9.40-11.00 น. จุใจกับเนื้อหาเข้มข้นขึ้น เวลามากขึ้น ดำเนินรายการโดยบูรพา สงวนวงศ์ และสุภชัย ปกป้อง พร้อมรับชมสด ๆ ผ่าน www.facebook.com/ข่าวหุ้นธุรกิจ หรือ www.facebook.com/ข่าวหุ้นเจาะตลาด และ FM 102 MHz….
*…พร้อมอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.15 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. แบบไลฟ์กันสด ๆ ผ่าน www.facebook.com/ข่าวหุ้นธุรกิจ-Kaohoon หรือ www.kaohoon.com การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น
 